b'\n_START_ARTICLE_\nFentanilis\n_START_PARAGRAPH_\nFentanilis\xc2\xa0\xe2\x80\x93 sintetinis opioidas, naudojamas mal\xc5\xa1inti itin stipr\xc5\xb3 skausm\xc4\x85, ta\xc4\x8diau veikiantis trump\xc4\x85 laik\xc4\x85. \xc5\xa0is vaistas yra stiprus \xc2\xb5-opioidini\xc5\xb3 receptori\xc5\xb3 agonistas. Istori\xc5\xa1kai fentanilis buvo naudojamas staigaus ir intensyvaus, \xc4\xafvairi\xc5\xb3 lig\xc5\xb3 sukeltam skausmui mal\xc5\xa1inti bei kaip analgetikas prie\xc5\xa1 operacines proced\xc5\xabras ar anestetikas (kartu su benzodiazipinu)._NEWLINE_Fentanilis yra ma\xc5\xbedaug 80\xe2\x80\x93100 kart\xc5\xb3 stipresnis analgetikas lyginant su morfinu ir 40\xe2\x80\x9350 kart\xc5\xb3 stipresnis lyginant su farmacijoje naudojamu (100\xc2\xa0% grynu) heroinu._NEWLINE_Fentanilis pirm\xc4\x85 kart\xc4\x85 susintetintas Paulo Jansseno 1960 metais. Janssenas i\xc5\xa1rado \xc5\xa1\xc4\xaf vaist\xc4\x85 tyrin\xc4\x97damas petidino analogus ir j\xc5\xb3 poveik\xc4\xaf \xc5\xbemogaus opioidiniams receptoriams. Paplitus fentanilio naudojimui moksliniuose tyrimuose, prad\xc4\x97ta gaminti fentanilio ir citrinos r\xc5\xabg\xc5\xa1ties (santykiu 1:1)\xc2\xa0druska\xc2\xa0\xe2\x80\x93 fentanilio citratas, kuris pateko \xc4\xaf klinikinius tyrimus 1960 metais prekiniu pavadinimu \xe2\x80\x9eSublimaze\xe2\x80\x9c ir po to imtas naudoti kaip bendrasis anestetikas medicinoje. Po kurio laiko buvo i\xc5\xa1rasta daugyb\xc4\x97 fentanilio analog\xc5\xb3, pvz.: sufentanilis, alfentanilis, remifentanilis ir lofentanilis._NEWLINE_1990 met\xc5\xb3 viduryje, po to, kai fentanilis tapo receptiniu vaistu skirtu visuomeniniam vartojimui, jis pirm\xc4\x85 kart\xc4\x85 pasirod\xc4\x97 ir paliatyvaus (mal\xc5\xa1inan\xc4\x8dio ligos simptomus, bet ne j\xc5\xb3 prie\xc5\xbeast\xc4\xaf) pleistro, table\xc4\x8di\xc5\xb3 ir \xc4\x8diulpinuk\xc5\xb3 pavidalu. Nuo 2012 met\xc5\xb3 fentanilis tapo pla\xc4\x8diausiai naudojamu sintetiniu opioidu klinikin\xc4\x97je praktikoje. 2013 metais visame pasaulyje buvo panaudota 1700 kilogram\xc5\xb3 fentanilio._NEWLINE_Fentanilis ir kiti opioidai kartais yra naudojami svaiginimuisi. Yra u\xc5\xberegistruotas ne vienas mirties atvejis d\xc4\x97l netinkamo fentanilio vartojimo medicininiais ar svaiginimosi tikslais.\n_START_SECTION_\nMedicininis panaudojimas\n_START_PARAGRAPH_\nIntraveni\xc5\xa1kai fentanilis naudojamas anestezijai ir skausmo mal\xc5\xa1inimui. Anestezijos atveju fentanilis da\xc5\xbenai naudojamas kartu su propofoliu. Fentanilio tirpalas, naudojamas narkozei, taip pat gali b\xc5\xabti leid\xc5\xbeiamas tiesiogiai \xc4\xaf stuburo kanal\xc4\x85. Kartu su benzodiazipinu, pvz., midazolamu, tam kad b\xc5\xabt\xc5\xb3 pasiekiamas raminamasis poveikis prie\xc5\xa1 tokias proced\xc5\xabras, kaip endoskopija, \xc5\xa1irdies katerizacija, burnos operacij\xc4\x85 ir pan. Fentanilis taip pat naudojamas mal\xc5\xa1inti v\xc4\x97\xc5\xbeio sukeltam chroni\xc5\xa1kam skausmui._NEWLINE_Fentanilis gali b\xc5\xabti naudojamas kaip puikiai toleruojantis, vidutin\xc4\xaf ar stipr\xc5\xb3 skausm\xc4\x85 mal\xc5\xa1inantis, nosies pur\xc5\xa1kalas.\n_START_SECTION_\nPastil\xc4\x97s\n_START_PARAGRAPH_\nFentanilio pastil\xc4\x97s, tai\xc2\xa0\xe2\x80\x93 kieto fentanilio citrato formul\xc4\x97, kartu su pagalbin\xc4\x97mis med\xc5\xbeiagomis, kurios leid\xc5\xbeia l\xc4\x97tai i\xc5\xa1tirpti fentaniliui burnoje. \xc5\xa0ios pastil\xc4\x97s yra skiriamos v\xc4\x97\xc5\xbeiu sergantiems pacientams mal\xc5\xa1inti \xc5\xabm\xc5\xb3 skausm\xc4\x85. Fentanilio pastil\xc4\x97s taip pat buvo naudojamos suma\xc5\xbeinti \xc5\xabmiam skausmui, sukeltam ne v\xc4\x97\xc5\xbeio, ta\xc4\x8diau toks naudojimas yra prie\xc5\xa1taringas. Pastil\xc4\x97s da\xc5\xbeniausiai b\xc5\xabna vaisi\xc5\xb3 skonio, jos tirpinamos burnoje po lie\xc5\xbeuviu, u\xc5\xbe danten\xc5\xb3 ir u\xc5\xbe \xc5\xbeando\xc2\xa0tam, kad fentanilio skausm\xc4\x85 mal\xc5\xa1inantis efektas b\xc5\xabt\xc5\xb3 pasiekiamas grei\xc4\x8diau. Apie 25\xc2\xa0% vaisto yra absorbuojama per burnos gleivin\xc4\x99, kas lemia greit\xc4\x85 fentanilio poveik\xc4\xaf, o likusi dalis yra nuryjama ir pasiekia plon\xc4\x85sias \xc5\xbearnas, kur fentanilio absorbcija yra l\xc4\x97ta. Pastil\xc4\x97 veikia kur kas l\xc4\x97\xc4\x8diau, jei ji netirpinama burnoje, o tiesiog nuryjama._NEWLINE_Nors da\xc5\xbeniausiai pastil\xc4\x97 i\xc5\xa1tirpsta per 10\xe2\x80\x9315 minu\xc4\x8di\xc5\xb3, \xc5\xbemon\xc4\x97s, kuri\xc5\xb3 burna yra i\xc5\xa1saus\xc4\x97jusi, \xc5\xa1i\xc5\xb3 pastili\xc5\xb3 naudoti negali.\n_START_SECTION_\nVeterinarinis panaudojimas\n_START_PARAGRAPH_\nIntraveni\xc5\xa1kai fentanilis da\xc5\xbenai naudojamas ma\xc5\xbe\xc5\xb3 gyv\xc5\xabn\xc5\xb3 anestezijai ir skausmui mal\xc5\xa1inti. Fentanilio stiprumas ir trumpas veikimo laikas ypa\xc4\x8d pravartus, kai gyv\xc5\xabnas yra sunkiai su\xc5\xbealotas. Be to, fentanilis neskatina v\xc4\x97mimo po operacij\xc5\xb3 taip, kaip hidromorfonas ar morfinas. Kaip ir kiti opioidai, fentanilis sukelia \xc5\xa1un\xc5\xb3 ir ka\xc4\x8di\xc5\xb3 disforij\xc4\x85.\n_START_SECTION_\nPa\xc5\xa1aliniai poveikiai\n_START_PARAGRAPH_\nFentanilio pa\xc5\xa1aliniai poveikiai, pasirei\xc5\xa1kiantys 10\xc2\xa0% pacient\xc5\xb3 yra \xc5\xa1ie: viduriavimas, pykinimas, viduri\xc5\xb3 u\xc5\xbekiet\xc4\x97jimas, i\xc5\xa1saus\xc4\x97jusi burna, mieguistumas, bendras silpnumas, stiprus prakaitavimas. Re\xc4\x8diau (3\xe2\x80\x9310\xc2\xa0% pacient\xc5\xb3) pasirei\xc5\xa1kia \xc5\xa1ie pa\xc5\xa1aliniai poveikiai: pilvo skausmas, galvos skausmas, nuovargis, anoreksija ir svorio ma\xc5\xbe\xc4\x97jimas, galvos svaigimas, nervingumas, haliucinacijos, nerimas, depresija, sutrik\xc4\x99s kv\xc4\x97pavimas ir vir\xc5\xa1kinimas bei \xc5\xa1lapimo sulaikymas._NEWLINE_Nepaisant to, kad fentanilis yra stiprus analgetikas, vis d\xc4\x97lto jis sukelia ma\xc5\xbeesn\xc4\xaf nie\xc5\xbeul\xc4\xaf, sukelt\xc4\x85 histamin\xc5\xb3 atpalaidavimo, nei morfinas._NEWLINE_Fentanilis taip pat susij\xc4\x99s su ilgai trunkan\xc4\x8diu kv\xc4\x97pavimo sul\xc4\x97t\xc4\x97jimu, lyginant su kitais opioidais.\n_START_SECTION_\nLaikymo s\xc4\x85lygos\n_START_PARAGRAPH_\nFentanilis yra vienas i\xc5\xa1 nedaugelio vaist\xc5\xb3, kurio viena doz\xc4\x97 gali b\xc5\xabti itin pavojinga ar net mirtina, jei vaistas naudojamas \xc5\xbemogaus, kuriam fentanilis nebuvo i\xc5\xa1ra\xc5\xa1ytas. Visos fentanilio vaistin\xc4\x97s formos turi b\xc5\xabti laikomos saugioje ir vaikams nepasiekiamoje vietoje._NEWLINE_Vos tik nu\xc4\x97mus fentanilio pleistrus nuo k\xc5\xabno, juos b\xc5\xabtina nuleisti \xc4\xaf kanalizacij\xc4\x85, lygiai taip pat kaip ir nepanaudotus pleistrus. Detalesn\xc4\x97s informacijos kaip naudoti fentanil\xc4\xaf ir jo pleistrus, der\xc4\x97t\xc5\xb3 ie\xc5\xa1koti vaisto vartojimo instrukcijose.\n_START_SECTION_\nNaudojimas svaiginimuisi\n_START_PARAGRAPH_\nNetinkami farmacinio fentanilio ir jo analog\xc5\xb3 panaudojimo atvejai pirm\xc4\x85 kart\xc4\x85 u\xc5\xberegistruoti ma\xc5\xbedaug 1970 metais ir t\xc4\x99siasi iki \xc5\xa1i\xc5\xb3 dien\xc5\xb3. Jungtin\xc4\x97s Valstijos fentanil\xc4\xaf klasifikuoja kaip narkotik\xc4\x85 ir opioid\xc4\x85. Iki \xc5\xa1ios dienos yra pagaminta vir\xc5\xa1 dvylikos skirting\xc5\xb3 fentanilio analog\xc5\xb3, kurie yra paplit\xc4\x99 Jungtin\xc4\x97se Valstijose. Fentanilio poveikis organizmui yra pana\xc5\xa1us \xc4\xaf heroino, i\xc5\xa1skyrus tai, jog jis taip stipriai neskatina euforijos jausmo, o ver\xc4\x8diau yra stipresnis analgetikas ir raminamasis._NEWLINE_Ne medicininis fentanilio naudojimas gali b\xc5\xabti itin pavojingas ar mirtinas. D\xc4\x97l savo stiprumo, fentanilis yra ypatingai pavojingas net \xc5\xbemon\xc4\x97ms, kuriems yra i\xc5\xa1sivyst\xc4\x99s opioid\xc5\xb3 toleravimas. Kai fentanilis patenka \xc4\xaf organizm\xc4\x85, jo veikim\xc4\x85 sustabdyti yra labai sunku d\xc4\x97l jo greitos absorbcijos \xc4\xafvairiuose organizmo audiniuose. Neteis\xc4\x97tai susintetintas fentanilis milteli\xc5\xb3 pavidal\xc5\xb3 taip pat atsirado ir juodojoje Jungtini\xc5\xb3 Valstij\xc5\xb3 rinkoje. Grynas fentanilis yra itin stiprus narkotikas, tod\xc4\x97l koncentracijos suma\xc5\xbeinimas (kai fentanilis milteli\xc5\xb3 pavidalu) yra sud\xc4\x97tingas, o tai lemia didel\xc4\xaf jo pavoj\xc5\xb3 sveikatai.\xc2\xa0'